Wat is in VPN? — Mozilla VPN\nKrij antwurd op njoggen faak stelde fragen oer VPN’s, sadat jo witte wat se dogge, wannear’t jo der ien brûke moatte en wêrom.\nIn protte fan ús besteegje meardere oeren per dei oan it ynternet om deistige saken te dwaan, lykas fideo’s besjen, winkelje, game en rekkeningen betelje, ta it behearen fan komplekse wurkprojekten en it fieren fan fertroulike fideopetearen. In Virtual Private Network (VPN) is ien fan de beste manieren om online prive en feilich te bliuwen en jo persoanlike gegevens te beskermjen.\nHoe wurkje VPN's?\nIn VPN is in helpmiddel wêrmei’t jo oeral feilich tagong hawwe ta ynternet. In VPN wurket troch in feilige ‘tunnel’ te kreëarjen tusken jo apparaat en jo VPN-provider, en hy beskermet jo op twa wichtige manieren:\nFerbergjen fan jo IP-adres, wêrtroch jo identiteit en lokaasje beskerme wurde.\nYn it ferline waarden VPN’s benammen brûkt troch bedriuwen om feilige tagong op ôfstân ta harren ynterne tsjinsten en bedriuwseigen gegevens mooglik te meitsjen. No binne VPN’s echter beskikber foar elkenien dy’t harren ferbining mei ynternet beskermje wol, foaral wannear’t dizze fia maklik tagonklike netwurken lykas iepenbiere wifi gean, mar it is sels handich op in thúsnetwurk.\nIn VPN beskermet it ferkear dat jo tusken jo en jo VPN-provider ferstjoere, fia jo browser, apps of oare tsjinsten. Om in VPN yn te stellen, moatte jo in account oanmeitsje by in VPN-provider en de VPN-software op jo kompjûter of telefoan ynstallearje. Wannear ynskeakele, ferwurket in VPN it ferkear fan alle apps en software dy’t op jo apparaat útfierd wurde, sadat jo frij navigearje en kommunisearje kinne fia in befeilige priveenetwurkferbining.\nIn VPN-provider biedt trochgeans in oantal ferbiningsgateways op ferskate wrâldwide lokaasjes, wêrtroch jo in IP-adres fan in oare lânynstelling dan jo eigen brûke kinne. Op dy manier sjocht it plak wêrmei’t jo ferbining meitsje it IP-adres fan de VPN, net jo wurklike IP-adres, as de boarne fan jo ferkear. Mozilla VPN liedt jo ferkear fia in befeilige server en lit jo in lokaasje kieze út mear as 30 lannen.\nWannear moat ik in VPN brûke?\nFerbining meitsje mei in iepenbier wifinetwurk is somtiden handich, bygelyks as jo gjin ynternet hawwe of gjin streekjes op jo telefoan krije kinne. Oan de oare kant kin ferbining meitsje mei iepenbiere wifi in riskante ûndernimming wêze. It is net mooglik om mei wissichheid te sizzen dat in oar gjin ferbining makket mei itselde netwurk om rûn te snuffeljen yn wat jo oan it dwaan binne. Sels as jo ferkear fersifere is, kinne se noch hieltyd sjen hokker websites jo besykje. En as jo in app brûke dy’t gjin fersifering biedt – en sels hjoed de dei binne dat der noch in protte – dan kinne se alles sjen wat jo dogge.\nAs jo thús binne, is it risiko dat kweawollenden op jo thúsnetwurk ferskine leger. Jo ynternetprovider (ISP) kin jo onlineaktiviteiten echter folgje en diele, omdat alle gegevens wêr ta jo op it ynternet tagong hawwe, fia it netwurk fan jo ISP stjoerd wurde, wêrfan guon mooglik net fersifere binne. In VPN kin foarkomme dat ISP’s jo bespionearje troch jo ferkear nei jo VPN-provider te fersiferjen, wêr’t jo ek binne.\nWachtsje, ik tocht dat myn ynternetferkear al fersifere wie mei HTTPS…\nIt is wier dat de measte ferbiningen mei websites tsjintwurdich befeilige wurde troch HTTPS, wat betsjut dat de ynhâld, mar net it boarne- of bestimmings-IP-adres, is fersifere. In VPN biedt ekstra privacy troch foar te kommen dat websites en tredde partijen jo IP-adres te witten komme.\nWêrom soe ik in VPN brûke?\nIt ferbergjen fan jo identiteit en jo ynternetferkear kin wat lykje dat allinnich supertechnysk ûnderleine persoanen of skimige figueren dogge. Der is echter in oantal legitime redenen wêrom’t jo in VPN brûke soene wolle, wêrûnder:\nJo online aktiviteit privee hâlde.\nJo thúslokaasje of faak besochte plakken privee hâlde.\nJo ferbining mei in iepenbier wifi-netwurk bewurkje, lykas yn in kafee, flechthaven, winkel of biblioteek.\nIt garandearjen fan de fertroulikheid en yntegriteit fan jo tagong ta it ynternet.\nMeitsje it foar advertinsjenetwurken swierder om jo IP-adres te brûken om rjochte advertinsjeprofilen te meitsjen dy’t jo op ynternet folgje.\nWat binne de neidielen fan it brûken fan in VPN?\nGuon tsjinstproviders blokkearje besiken dy’t fia VPN’s dien wurde, wêrtroch harren ynhâld net tagonklik is wannear’t in VPN ynskeakele is. Guon VPN’s kinne foar fertraging soargje of jo bânbreedte beheine. En guon VPN’s skoare slim wat it respektearjen fan de privacy en feilichheid fan brûkers oanbelanget.\nBinne VPN's feilich?\nIt is hiel swier om in betroubere VPN te finen. VPN’s binne bedoeld om brûkers te beskermjen wylst se online binne, mar net alle VPN’s binne lyk yn de tsjinst dy’t se leverje. Soargje der by it sykjen nei in VPN-tsjinst foar dat jo de betingsten begripe wêrmei’t jo akkoard gean. In protte beweare geweldich en rjochte op privacy te wêzen, mar in grut tal komt harren belofte net nei. Guon VPN’s registrearje jo online aktiviteiten sadat se jo gegevens en ynformaasje sels oan marketingbedriuwen ferkeapje kinne. Oare VPN’s sille jo probearje te oertsjûgjen om malware op jo apparaten te ynstallearjen.\nWy hawwe it nedige dien om derfoar te soargjen dat sawol de Mozilla VPN jo privacy respektearret, en dêr wolle wy ús reputaasje op ynsette. Mozilla hat de reputaasje produkten te meitsjen dy’t jo helpe jo gegevens feilich te hâlden. Wy folgje ús maklik te lêzen, no-nonsense Gegevensprivacyprinsipen, wêrtroch wy ús suver konsintrearje kinne op de gegevens dy’t wy nedich hawwe om in tsjinst te ferlienen. En omdat wy stipe wurde troch in missydreaune bedriuw, kinne jo derop fertrouwe dat de euro’s dy’t jo oan dit produkt besteegje jo net allinnich in earsteklas befeiliging garandearje, mar ek it ynternet foar elkenien better meitsje.\nKinne VPN's my beskermje tsjin cyberkriminelen?\nHoewol in VPN in feilige ferbining mei ynternet biedt, beskermet dizze jo net tsjin alle kweawollenden dy’t der binne. Elke kear as jo online binne, mei of sûnder VPN, moatte jo op jo hoede wêze foar fertochte keppelingen, desynformaasjekampanjes, phishing en oare bedrigingen. Feilich online bliuwe is in deistige mentaliteit.\nBinne VPN's legaal?\nIt ynstallearjen en brûken fan in VPN is op dit stuit legaal yn de measte lannen, wêrûnder de Ferienige Steaten, it FK, Kanada en Nij-Seelân, mar guon lannen kinne it gebrûk derfan regulearje. As jo derfoar kieze om in VPN te brûken, is it jo ferantwurdlikheid om de wetjouwing fan it lân te kontrolearjen om te bepalen oft it gebrûk derfan legaal is of net.\nBinne VPN's allinnich foar kompjûters?\nVPN’s kinne brûkt wurde om al jo apparaten te beskermjen: kompjûters, laptops, tablets en telefoans. As jo fia selsstannige apps bûten de browser tagong krije ta it ynternet, is in VPN in goede kar om jo privacy en feilichheid op elk apparaat te beskermjen. Jo moatte foar in goede wurking op elk apparaat in VPN ynstallearje. Mozilla VPN biedt in ûnbeheinde ferbining foar maksimaal fiif apparaten wannear’t jo ferbining meitsje mei it ynternet fan elke app of browser út.\nMozilla VPN: fluch, feilich, betrouber\nMozilla VPN is in tsjinst wêrop jo fertrouwe kinne om jo ferbining mei it ynternet op al jo apparaten feilich te hâlden. Wy hâlde gjin lochboeken mei netwurkaktiviteiten by en wy wurkje net gear mei tredden dy’t profilen meitsje fan wat jo online dogge. Yn in wrâld wêryn ûnfoarsjenberheid it ‘nije normaal’ wurden is, witte wy dat it wichtiger as ea is dat jo jo feilich fiele en dat jo witte dat wat jo online dogge jo eigen saak is.\nTaal Taal عربي Čeština Cymraeg Deutsch Ελληνικά English (Canadian) English (British) English Español (de Argentina) Español (de Chile) Español (de España) Español (de México) Français Frysk Avañe'ẽ हिन्दी (भारत) magyar Interlingua Bahasa Indonesia Italiano 日本語 ქართული Melayu Nederlands Português (do Brasil) rumantsch Shqip Svenska Українська Tiếng Việt 中文 (简体)


It tilt op fan de stienmurden | Omrop Fryslân\nIt tilt op fan de stienmurden\n28 jan 2014 - 12:15\nStienmurdestront op in souder yn Marsum - Foto: Omrop Fryslân, Remco de Vries\nIt tal stienmurden yn Fryslân hat noch nea sa heech west. Dat seit saakkundige John Melis fan de sûchbistewurkgroep Fryslân. De steenmarter, sa't it bist yn it Nederlânsk hjit, sit no rûnom yn Fryslân. It swiertepunt leit yn de Wâlden omdat de bisten fanút it easten Fryslân ynlûke. De minsk en de stienmurd moatte noch wol oan inoar wenne, want it giet regelmjittich mis.\nNeffens Melis is it dreech om mei krekte sifers te kommen oer it tal stienmurden yn Fryslân.\nDe stienmurden dy't earder mei in spesjale ûntheffing fuortjaagd binne fan de Ljouwerter fleanbasis hawwe mooglik oar ûnderdak fûn. Yn Luniastate by Marsum en oan de râne fan de basis binne ynienen spoaren fûn fan in stienmurd. Der lizze oeral fearren fan fûgels dy't opfretten binne en der leit in soad stront op de souder fan de pleats.\nOft it echt giet om in stienmurd fan de fleanbasis is net te bewizen, mar it is wol hiel tafallich. Neffens de stifting dy't de buorkerij foar definsje beheart, jout de stienmurd no gjin problemen. Yn de skuorre wurde foaral karavans stalt.\nJonge oanhâlden foar gniisgas


Verhaaf wurdt nije kommandant | Omrop Fryslân Skip to main content\nVerhaaf wurdt nije kommandant 22 aug 2012 - 11:51\nDe fleanbasis yn Ljouwert krijt freed in nije kommandant. Dennis Luyt draacht it kommando oer oan Gerbe Verhaaf. Dy is no noch plakferfangend kommandant op de fleanbasis yn Volkel. Luyt waard yn 2010 kommandant yn Ljouwert. It is gebrûklik dat in kommandant nei 2,5 oant 3 jier ferfongen wurdt. Luyt wurdt de nije direkteur operaasjes fan de loftmacht.\nKorreksje meldeLês foarTrefwurden: definsjekommandantView the discussion thread.Diel dit berjocht op: 22-08Moordvrouw net wer yn Fryslân 22-08Dief fan AED oanhâlden Besjoch ek...\nFryske militêren fiere krysttiid efter de Iraakske frontliny 17 des 2016 - 9:39 Inkelde tsientallen Friezen bringe de krystdagen troch yn Irak. Se hearre by it 44e pânser-ynfantery-bataljon Johan Willem Friso fan de kazerne yn... Militêren oefenje yn Fryslân 20 nov 2016 - 10:56 Ynwenners fan Fryslân kinne moandei samar in militêr tsjin it liif rinne. Yn Fryslân en Grinslân begjint dan nammentlik in grutte militêre... Feteranen yn Súdwest-Fryslân krije ûnderskieding 02 nov 2016 - 17:23 Njoggentjin feteranen dy't yn de gemeente Súdwest-Fryslân wenje, krije freed in ûnderskieding. Se krijge de Draaginsigne Nobelprijs VN-militairen.... FIDEO: Fleantúchbommen Iselmar ta ûntploffing brocht 15 sep 2016 - 17:28 Definsje hat tongersdeitemiddei op in militêr oefenterrein yn Drinte de fleantúchbommen ta ûntploffing brocht dy't ferline wike fûn binne by it... (advertinsje)


Jan Kromkamp - Wikipedy\nJan Kromkamp (Makkingea, 17 augustus 1980) is in fuotballer dy't op dit stuit (2007) ûnder kontrakt stiet by PSV Eindhoven.\nKromkamp waard berne yn Makkingea, mar groeide it grutste part fan syn jeugd op yn Apeldoorn. Hy spile yn syn jeugd by AGOVV en waard skoute troch Go Ahead Eagles. Hy makke syn debút yn it proffuotbal op 12 septimber 1998 yn de wedstryd Go Ahead Eagles - TOP Oss 3-0, dêr't er nei 72 minuten ynfoel foar Hendrie Krüzen.\nNei in goede perioade by "De Eagles" waard hy opmurken troch AZ dêr't er definityf trochbruts. Op 18 augustus 2004 tsjin Sweden (2 - 2) makke hy syn debút foar it Nederlânsk alvetal. Hy hat no 11 ynterlâns spile. Yn de simmer fan 2005 makke Kromkamp de oerstap nei it bûtenlân. Hy tekene in kontrakt by de Spaanske klup Villarreal CF dat him foar de UEFA Champions League pleatst hie.\nBy Villarreal CF kaam Kromkamp net folle oan spyljen ta. Yn desimber 2005 tekene hy in kontrakt by Liverpool FC. Foar dy klup makke hy syn debút op 7 jannewaris 2006, yn in útwedstriid tsjin Luton Town FC yn de FA Cup. Neidat hy ek by Liverpool FC op in sydspoar terjochte kommen wie, wie der út Nederlân wei belangstelling fan PSV, dêr't er in kontrakt foar fiif seizoenen tekene. By PSV wûn er yn syn earste seizoen daliks de lânstitel.\nOp 26 maaie 2007 waard Jan Kromkamp, nei ôfrin fan in freonskiplike wedstryd op in parkearterrein mishannele troch in oantal manlju.\nFA Cup 2005/2006 (Liverpool)\nEaredifyzje 2006/07 (PSV)\nSpilersprofyl van Jan Kromkamp op psv.nl\nProfyl en statistiken fan Jan Kromkamp op footballdatabase.com\nOpfrege fan "https://fy.wikipedia.org/w/index.php?title=Jan_Kromkamp&oldid=970869"\nLêst bewurke op 23 jul 2019 om 19.06\nDizze side is it lêst bewurke op 23 jul 2019 om 19.06.


Stedhûs Frjentsjer faker iepen | Omrop Fryslân Skip to main content\nStedhûs Frjentsjer faker iepen 11 apr 2008 - 10:01\nDe gemeente Frjentsjerteradiel komt mei yngong fan moandei mei nije iepeningstiden fan it gemeentehûs yn Frjentsjer. Ut ûndersyk hat bliken dien dat de minsken graach ek bûten de kantoartiden om op it gemeentehûs terjochte wolle. De baly's geane tenei in heal oere earder iepen om healwei njoggenen. Woansdeis is de ôfdieling boargersaken iepen oant 7 oere jûns. Tillefoanysk in ôfspraak meitsje kin ek.\nKorreksje meldeLês foarTrefwurden: argyfView the discussion thread.Diel dit berjocht op: 11-04Plysje achter fytsedieven oan 11-04Dieven oanhâlden mei lokfyts Besjoch ek...


Omrop TIP: Fjetnameeske boatflechtlingen yn Earnewâld | Omrop Fryslân (advertinsje)\nOmrop TIP: Fjetnameeske boatflechtlingen yn Earnewâld 03 okt 2015 - 14:49\n0 reaksjes Nederlands Phan Thi Thu Minh wenne as boatflechtling yn Earnewâld - Foto: Omrop Fryslân, Aukje de Hoop Fiëtnameeske beukers op de doarpsskoalle fan Earnewâld yn 1980\nBeharkje ús reportaazje oer de Fjetnameeske boatflechtlingen\nRûnom yn Fryslân wurde op dit stuit flechtlingen opfongen. Sa'n 36 jier lyn barde dat ek, ûnder oare yn Earnewâld. Doe gie it om Fjetnameeske boatflechtlingen.\n30 april 1975 kaam der in ein oan de Fjetnam-oarloch. De kommunisten waarden de baas. Elk dy't mar in bytsje fertocht wie waard opsletten of riskearde de kûgel. Tusken 1975 en 1995 flechten rom 850.000 Fjetnamezen nei it bûtenlân. In part dêrfan kaam nei Nederlân. Op kemping 'It Wiid' by Earnewâld fûnen likernôch 200 Fjetnamezen in feilich plak.\nRadioprogramma Buro de Vries sjocht mei ferskate belutsenen op dizze tiid werom. Piet van Putten wie doetiids de koördinator fan it opfangsintrum. Skoalmaster Jan Smidstra seach syn skoaltsje trije kear sa grut wurden. Phan Thi Thu Minh wie ien fan de flechtlingen dy't op It Wiid telâne kaam. Se seach dêr earst raar om har hinne: 'Ik dacht ik ben op in andere planeet." Snein om 11:00 oere op 92,2 FM: Fjetnameeske boatflechtlingen yn Earnewâld.\nKorreksje meldeLês foarTrefwurden: flechtlingboatflechtlingEarnewâldOmrop TipView the discussion thread.Diel dit berjocht op: 03-10COA grypt yn tsjin jongerenoerlêst azc Drachten 03-10Boargemaster Oosterman: Fitaliteit plattelân yn gefaar Besjoch ek...\nOmrop TIP: De dream fan Sir Lawrence Alma Tadema 16 okt 2016 - 7:08 Sir Lawrence Alma Tadema, berne as Lourens yn it Fryske Dronryp, wie yn de 19e iuw in ekstreem suksesfolle skilder mei syn tablo's oer de klassike... De Friese Wijlanden giet striid oan om natuergebietpriis 22 sep 2016 - 20:26 'De Friese Wijlanden'. Under dy namme dogge nasjonaal park De Alde Feanen en de nasjonale lânskippen Noardlike Fryske Wâlden en Mar en Klif mei... UPDATE: Drinkeling (74) ferstoarn by Earnewâld 12 sep 2016 - 20:56 De drinkeling dy't de helptsjinsten moandeitemiddei by Earnewâld út it wetter helle hawwe, is ferstoarn. It giet om in 74-jierrige man út... Skûtsje Earnewâld wint mei oermacht op De Fluezen 05 aug 2016 - 16:29 It skûtsje fan Earnewâld hat freedtemiddei goede saken dien op De Fluezen by Ealahuzen. Under winerige omstannichheden liet skipper Gerhard... (advertinsje)


TAROM nimt de flechten fan Boedapest nei Boekarest opnij fanôf de lofthaven fan Boedapest\nThús » Lêste nijs artikels » Airlines » TAROM nimt de flechten fan Boedapest nei Boekarest opnij fanôf de lofthaven fan Boedapest\nAirlines • Fleanfjild • Loftfeart • Breaking European News • Breaking International News • Breaking Reisnijs • Saaklike reizen • Hongarije Breaking News • Nijs • Weropbou • Roemeenje Breaking News • Toerisme • Toerisme Oerlis • Transport • Reisgeheimen • Travel Wire Nijs • Ferskate nijs\nDe lofthaven fan Budapest wolkom TAROM'S trije kear wyklikse tsjinst nei Boekarest, Roemenië, de lêste link om werom te kommen nei it rûtenetwurk fan 'e poarte.\nTAROM lanseart wykliks trije kear tsjinst nei Boekarest út Boedapest\nTAROM brûkt ATR72's mei 72 sitten op 'e rûte Boedapest-Boekarest\nBoedapest sil opnij flechten kinne oanbiede nei it kommersjele sintrum fan Roemenië\nAs de lofthaven fan Boedapest trochgiet op it paad fan it opnij iepenjen fan har rûtenetwurk, is de lêste link om in wolkom werom te meitsjen Tarom'S Wykliks trije kear tsjinst nei Boekarest.\nMei help fan de fleat fan 'e flaggedrager fan ATR72's mei 72 sitten op' e sektor fan 616 kilometer sil Boedapest opnij flechten kinne oanbiede nei it kommersjele sintrum fan Roemenië.\n"It is fantastysk dat TAROM wer flechten oanbiedt nei de haadstêd fan Roemenië," entûsjast Balázs Bogáts, haad fan loftfeartûntwikkeling, Budapest Airport.\n“As reisbeheiningen begjinne te ferminderjen, sjogge wy in tanimming fan 'e fraach nei it ferskaat oan bestimmingen wêrfan ús netwurk bekend is. Wy binne grutsk om mei ús loftfeartmaatskippijen gear te wurkjen om wer te ferienigjen mei alle bestimmingen dêr't wy earder mei binne ferbûn, yn in feilige en feilige omjouwing. ”\nTAROM is de flaggedrager en âldste op it stuit operearjende loftfeartmaatskippij fan Roemenië, basearre yn Otopeni by Bucharest. It haadkertier en it haadknooppunt binne by de ynternasjonale lofthaven Henri Coandă.


Wetterdistributeur → Parken • Sportfoarsjenningen • Sportklubs Warsjau\nBinne jo in wetterautomaat nedich, in drinker yn in park of in sportynrjochting? It bedriuw fan Water Point biedt oan net-silinder wetter dispensers, drinkers, de boarne fan wrâldlieders yn 'e sektor, wêrfan wy de eksklusive distributeur binne yn Poalen.\nDe kwaliteit fan drinkwetter levere troch wetterwurken wurdt yn Poalen kontrolearre troch sanitêre en epidemiologyske stasjons, wat garandeart dat it wetter dat de ûntfangers berikt, fit is foar konsumpsje.\nSaakkundigen binne it iens dat in protte stêden yn Poalen har grutskje kinne op lekker en sûn kraanwetter. wetter dit is skjin, frij fan mikrobiologyske fersmoarging en in bytsje mineraliseare, sadat jo it sûnder eang kinne drinke.\nDit is it soarte wetter dat streamt út fonteinen en sprinkjes drinkwetter, dat perfekt binne foar iepenbiere plakken, lykas parken, pleinen, tunen, boartersplakken foar bern en strannen.\nDe tagong jaan ta swiet drinkwetter yn stêden, spesjaal omtinken moat wurde bestege oan it feit dat griene gebieten, dat wol sizze stedsparken, boarterstunen en alle sportfoarsjennings, wêr't ferhege fysike aktiviteit fan minsken dy't se brûke in tanimmende fraach nei swiet wetter wurde levere. wetter.\nBern en adolesinten hawwe, foaral by yntinsive oefening, frijwat grutte hoemannichten wetter nedich. Sa kinne jo troch it ynstallearjen fan drinkwetterboarnen yn boartersplakken foar bern, lykas by sportfoarsjenningen, lekker drinkwetter leverje, wat in alternatyf sil wêze foar ûngeefe swiete drankjes.\nIn ekstra foardiel fan eksterne drinkers is de mooglikheid om plestik flessen te eliminearjen en pro-ekologysk bewustwêzen fan jonge minsken te foarmjen.\nRekreaasjegebieten, pleinen, parken en sportfoarsjenningen binne plakken wêr't fonteinen en drinkwetterautomaten moatte lizze, dy't net allinich toarst, mar ek dizze romte fersiere.\nFonteinen mei drinkwetter soargje foar hygiëne en fuortendaliks doarmjen fan toarst, en it moderne ûntwerp beklamme it uterlik fan 'e romte.\nIt is wichtich om bern fan jongs ôf te learen dat it wetter út fonteinen en fonteinen fan drinkwetter allinich foar drinkdoelen is en net moat wurde brûkt om hannen of boartersguod te waskjen.\nFoaral yn 'e simmer sille alle gasten dy't yn it park rinne as dielnimmers oan aktiviteiten en sporteveneminten hâlden yn sportfoarsjenningen it wurd wurdearje dat se har toarst maklik kinne ferlitte mei verfrissend en sûn wetter, streamend út in dispenser of in maitiid.\nDe ynstallaasje fan apparaten dy't fergees en hygiënysk gebrûk fan drinkwetter fan hege kwaliteit yn stedske romten mooglik makket, wurdt hieltyd populêrder, net allinich yn Poalen, mar ek yn in protte Jeropeeske lannen. Drinkwetterautomaten binne handich en maklik te brûken, sadat bern, adolesinten, folwoeksenen en senioaren se mei súkses brûke kinne as se dat nedich hawwe. Jo kinne direkt wetter drinke, jo eigen wetterflesse of hûnekolk deryn folje.\nJo hoege net langer wetterflessen mei jo te dragen, om't swiet en verfrissend wetter yn 'e buert is. Wetterdispensers helpe ek de natuerlike omjouwing te fersoargjen troch it oerskot oan produsearre ôffal te eliminearjen.\nFontein fan drinkwetter pleatst yn parken en by sportfoarsjenningen wurde hieltyd populêrder fanwege har maklik gebrûk en hygiëne.\nskjin wetter yn parkendúdlik wetter yn it parkfergees wetter yn parkenfonteinen yn parkendrinkwetterfonteinenpitniki yn parkendrinkers yn parkendrinker yn it parkwetter yn sportfoarsjenningswetter yn parkendrinkwetter yn parkenwetter yn it parkin maitiid yn parkenspringwetter yn it park


Oerlis:Oanpaste Steatestavering - Wikipedy\nIn diskusje oer foar of tsjin liket my net in saak foar de Wikipedy. Litte wy ús hjir beheine ta de konsekwinsjes foar de taal/it wurdbyld yn/fan de Wikipedy.Yn 'e Wâlden (talk) 4 nov 2014, 10.20 (CET)\n1 Foarbyld fan in jier yn in ieu, mar dan oanpast.\n5 Stavering Sjmavering\nFoarbyld fan in jier yn in ieu, mar dan oanpast.[boarne bewurkje]\nIuwen: 14e 15e 16e 17e 18e - 19e iuw - 20e 21e 22e 23e 24e\nJierren: 1850 1851 1852 1853 1854 - 1855 - 1856 1857 1858 1859 1860\n1855 is in gewoan jier dat begjint mei in moandei. (Kalinder foar 1855.)\n17 novimber - David Livingstone ûntdekt de Victoriawetterfallen.\n5 jannewaris - King Camp Gillette, Amerikaansk útfiner fan it skearmeske († 1932).\n13 juny - Jacob Klaver, keatser en winner fan de PC yn 1876 († 1945).\n23 febrewaris - Carl Gauss, Dútsk wiskundige (* 1777).\n31 maart - Charlotte Brontë, Britsk skriuwster (* 1816).\n11 novimber - Søren Kierkegaard, Deensk filosoof (* 1813).\nIk bin oan it útsykjen wat de nije - oanpaste - stavering fan gefolgen hat. Fansels binne ieu-keppelings trochsnien, mar dat is te ferwachtsjen. De jier-keppelings wurkje troch. By it boppeste ieuskema haw ik de ûnderlink fan 24e hersteld, om te testen oft soks dan wer wurket. Yn 'e Wâlden (talk) 3 des 2014, 20.18 (CET)\nStavering Sjmavering[boarne bewurkje]\nIk hie begrepen dat de oanpaste stavering nei it protest fan Breuker & co. no inkeld in foarkarsstavering wurde soe. As dat sa is, liket my ta dat we yn 'e Wikipedy it spul wol gewoan stean litte kinne sa't it is.\nEn de tekst fan dit artikel moat trouwens oanpast wurde. Der wurdt no krekt dien as oft "ieu" en "iuw" deselde klank binne, mar dat is hielendal net sa. "Ieu" stiet foar de lange i folge troch in koarte û: iiû, wylst "iuw" útsprutsen wurdt as in j mei in koarte û: jû. Hoe't dy heale soalen dêr by de Fryske Akademy it yn 'e kop krije om soks itselde te staverjen is my in grut riedsel. Hie se de "au" en de "ou" of de "â" en de "ô" op ien bulte smite litten: dàt binne deselde klanken. Ik sis der dan ek mar daliks by dat der gjin hier op myn holle is dy't der sels mar oer pikert om it wurd ieu tenei as "iuw" te skriuwen. Sa geane wy fierder fan in fonetyske stavering ôf, en dêr moatte wy krekt op ta. It Frysk hat mear as genôch swierrichheden, en ik bin dan ek hielendal net tsjin in oanpaste stavering, mar dan moatte der fansels wol besteande problemen mei oplost wurde yn pleats fan dat der nije problemen by makke wurde! Ieneach fan 'e Esk (talk) 3 des 2014, 21.17 (CET)\nIk haw net de taaltechnyske kennis om jo probleem mei de oanpassings fan kommintaar te foarsjen, mar wol wit ik juridysk dat as de Steaten de beheinde skriuwferoaring - sis mar it û/oe- en it ieu/iuw-ferhaal - op 10 desimber 2014 fêststelle, dat dat dan de nije stavering foar dy wurden wurdt. Dy "lytse" oanpassings sille wy yn de Wikys no ienris trochfiere moatte, om dêrmei foar de skoalgeande bern - myn driuwfear om hjir mei te dwaan - it "krekte" wurdbyld te jaan. Dêrnjonken hawwe jo gelyk dat troch it foarkarkarakter fan de wurdlist - Griene list - fan de Fryske Akadeemje, de kar út de ferskate dialekten oerein bliuwt.Yn 'e Wâlden (talk) 4 des 2014, 09.52 (CET)\nUntfongen fan "https://fy.wikipedia.org/w/index.php?title=Oerlis:Oanpaste_Steatestavering&oldid=716805"\nDizze side is it lêst bewurke op 7 jan 2015 om 09.47.


Jan Rijpstra - Wikipedy\nJohannes (Jan) Rijpstra (Gouda, 15 july 1955) is in Nederlânsk politikus en bestjoerder.\nRijpstra folge oant 1975 it ateneum oan it Meander Kolleezje fan no yn Swol en besocht de Akadeemje foar Lichaamlike Opfieding yn Grins. Hy siet fan 1988 oant 1990 foar de VVD yn de gemeenteried fan Grins.\nYn 1994 wied er lid fan de ried fan Meppel. Dat jier stapte er oer nei de Twadde Keamer dêr't er dwaande wie mei ûnderwiis, kultuer, wittenskippen, folkssûnens, wolwêzen en sport. Teffens siet er by it Presidium fan de Keamer en wie er fraksjesekretaris. Ek saken dy't de Nederlânske Antillen en Arûba oanbelangen behearden ta syn portefúlje.\nOp 15 april 2005 waard Rijpstra boargemaster fan de gemeente Tynaarlo. In jier earder waard er foarsitter fan de Nederlânske honk- en softbalbûn (KNBSB); hy folge dêr Henk van Hoof op.\nOp 26 april 2005 rekke er yn opspraak om't er yn in ynterview melde noch efkes, om krekt te wêzen oant syn fyftichste jierdei, it keamerlidmaatskip en boargemasterwêzen kombinearje te wollen, om sadwaande in hege wachtjild-regeling feilich te stellen. In part fan de gemeenteried fûn dat er dat earder dwaan moatten hie. Mei yngong fan 1 augustus 2005 wie er gjin keamerlid mear.\nFebrewaris 2007 waard er foarsitter fan basketbalklup MPC Capitals. Hy wie ûnder mear fan doel om fan MPC Capitals in Europeeske topklup te meitsjen, mar de klup krige jildkrapte en behelle gjin oansprekkende resultaten.\nOp 15 maaie 2008 joech er syn boargemastersamt fan Tynaarlo oer omdat er him in Switserlân nei wenjen sette. Yn desimber 2009 folge er Gert van Driel op as foarsitter fan de Keninklike Feriening foar Lichaamlike Opfieding (KVLO). Fan 16 desimber 2014 oant 31 desimber 2018 wied er boargemaster fan de gemeente Noardwyk. Yn ferbân mei de gemeentlike weryndieling per 1 jannewaris 2019 kaam der in ein oan dat amt fan dy gemeente.\nDe gemeenteried fan Smellingerlân hat Rijpstra op 14 febrewaris 2019 foerdroegen as boargemaster en op 27 maart folge de beëdiging yn dy gemeente.\nJohannes Rijpstra (1889-1944), boargemaster (Zelhem) (pake)\nHedzer Rijpstra (1919-2011), boargemaster (Smilde, Terneuzen, Almelo) en kommissaris fan de keningin yn Fryslân (omke)\nRijpstra kin it Frysk aardich ferstean, mar hy hat oankundige dat er mei syn frou Caro van Dijk in kursus Frysk folgje sil. \nProfyl Jan Rijpstra by parlement.com\n↑ Portret Jan Rijpstra, Drachtster Krante, 27 maart 2019\nOpfrege fan "https://fy.wikipedia.org/w/index.php?title=Jan_Rijpstra&oldid=958758"\nBoargemaster fan Smellingerlân\nDizze side is it lêst bewurke op 26 apr 2019 om 16.32.


LêsNo fan start mei boek 'Wês net bang' en searje 'Bosk' | Omrop Fryslân\nLêsNo fan start mei boek 'Wês net bang' en searje 'Bosk'\nFerdield oer 31 skoallen en 147 klassen sille fan 10 jannewaris 2017 ôf goed 4000 learlingen yn Fryslân, seis wiken lang mei it projekt Lêsno oan ‘e slach. LêsNo is in lêsbefoarderingsprojekt foar jongerein yn de ûnderbou fan it fuortset ûnderwiis.\nDit jier bestiet it LêsNo projekt út de dramasearje 'Bosk’, it boek ‘Wês net bang’, in audio- en meilêsferzje fan it boek en in lesbrief passend by it boek en de searje. Doel fan it projekt is it fergrutsjen fan de lêswille by de doelgroep. It is de tredde edysje fan LêsNo. It projekt is in gearwurking fan Bibliotheekservice Fryslân, Cedin, Afûk, Omrop Fryslân en Tresoar.\nBy de start fan it projekt op 10 jannewaris binne goed 150 learlingen fan it Bornego College fan It Hearrenfean oanwêzich. Halbe Piter Claus, regisseur fan de searje en Hanneke de Jong, skriuwster fan it boek, binne ek by de start oanwêzich. De Jong sil it earste eksimplaar oan Lilan, de haadpersoan út it boek, oanbiede. Fansels is ek in part fan de searje ‘Bosk’ te sjen. De start fan it projekt is foar in grut part ynteraktyf mei live muzyk en stiet yn it tema fan flechten.\nBoek ‘Wês net bang’, skreaun troch Hanneke de Jong\nIt boek ‘Wês net bang’ fertelt it wier barde ferhaal fan de 17-jierrige Lilan. Fanwege de oarloch yn har bertelân Syrië lit se alles achter en besiket se nei Nederlân te kommen. Har reis as flechtling is net sûnder gefaar. As se dan ek noch har rêchtas en jild ferliest, wurdt it wol hiel dreech om de reis fol te hâlden. It boek is spesjaal foar it projekt skreaun.\nJeugdsearje ‘Bosk’, regisearre fan Omrop Fryslân\nJustus bringt syn fakânsje troch by syn omke en muoike op harren kampearbuorkerij. As hy op in dei it paad bjuster is yn it bosk, komt er in ferwyldere man mei in wûne tsjin. Justus beslút de man, in eks-militêr te helpen, mar dat is net sa ienfâldich. Hy krijt te meitsjen mei ferskillende belangen en syn goede bedoelingen rinne út op in fûle striid.\nNoat foar de redaksje / Utnûging foar de parse\nWy nûgje jo fan herte út om op tiisdei 10 jannewaris by de start fan it projekt oanwêzich te wêzen. Jo binne om 10.30 oere wolkom by De Rinkelbom, Zwanedrift 2, 8446 KS It Hearrenfean.\nMear witte oer LêsNo? Nim dan kontakt op mei de Bibliotheekservice Fryslân, 058-2847723 of mail nei: g.palstra@bfrl.nl


Jubileum foar plattelânsfroulju | Omrop Fryslân (advertinsje)\nJubileum foar plattelânsfroulju 09 maaie 2005 - 16:34\nIt bûn foar plattelânsfroulju bestiet dit jier 75 jier. Dat sil it bûn dizze moanne grut fiere. De start fan de festiviteiten wie moandei yn Harich. Harich is keazen om't dêr yn 1918 al in frouljusferiening oprjochte waard. Dat wie tolve jier earder as de offisjele oprjochting fan de lanlike organisaasje. Yn Harich wie de start fan in estafette-fytstocht, bedoeld om jild yn te sammeljen foar in goed doel.\nKorreksje meldeTrefwurden: argyfLês foarView the discussion thread.Diel dit berjocht op: 09-05De Roos:ophâlde oer weryndieling 09-05Gjin aksje slúpferkear Wiidswâl Besjoch ek...


Jo kinne de Samsung Gear S3 no reservearje yn Spanje | Gadgetnijs\nJo kinne no de Samsung Gear S3 reservearje yn Spanje\nSamsung wedde al in skoft op har smartwatches foar Tizen, in bestjoeringssysteem dat in gruttere autonomy biedt yn tsjinstelling ta Android Wear neist it stopjen fan ôfhinklik fan Google en de hieltyd hegere easken fan 'e jonges fan Mountain View, foar it net hawwe fan' e beheiningen dy't it stelt oan fabrikanten en ûntwikkelders. It lêste Samsung-model, de Gear S3, is lykas syn foargonger in apparaat dat ferrast sawol foar syn ûntwerp as har funksjonaliteit. De tredde generaasje fan dit model kin al wurde boekt yn Spanje oant folgjende 30 novimber.\nDe Gear S3 komt op 'e Spaanske merk in pear dagen nei syn lansearring yn Súd-Koreä, Austraalje, Dubai, Frankryk, it Feriene Keninkryk, de Feriene Steaten ... en wy kinne it fine yn twa ferskillende ferzjes: Gear S3 Frontier en de Gear S3 Classic. As jo ien fan 'e brûkers binne dy't net ynteressearre binne yn it reservearjen, mar dêryn tige ynteressearre binne, moatte jo witte folgjende 1 desimber sil it offisjeel te keap gean, sawol fia de Samsung-webside as fia de ferskillende autorisearre distributeurs.\nAs lansearaksje Yn 'e online-winkel fan Samsung fan 28 novimber oant 15 desimber sille brûkers genietsje fan in kado fan € 50 om te brûken by har folgjende oankeap op dizze webside. Yn 'e rest fan' e retailers, konsuminten se krije € 50 koarting op 'e oankeap fan Gear S3 as se har âlde horloazje oerdrage. Se sille fan 1 oant en mei 15 desimber kinne profitearje fan dit oanbod.\nWylst de Gear S3 Frontier is ûntwurpen foar frije geasten dy't altyd ree binne foar aventoer, biedt de Gear S3 Classic ús in avant-garde-apparaat mei krekt de juste touch fan ferfining wêr't in protte klanten nei sykje as se in fortún besteegje. De priis fan beide terminals, ûnôfhinklik fan har model en finish, om't beide deselde spesifikaasjes hawwe, is 399 euro.\nFolslein paad nei artikel: Gadgetnijs » Gadgets » SmartWatch » Jo kinne no de Samsung Gear S3 reservearje yn Spanje\nDit is it konsept fan ZTE foar syn rânleaze Nubia\nIn 24-inch draachber skerm foar jo smartphone of laptop


Kommissaris Brok: "Ik hoopje dat Friezen harren net ferleegje ta ditsoarte aksjes" | Omrop Fryslân\nKommissaris Brok: "Ik hoopje dat Friezen harren net ferleegje ta ditsoarte aksjes"\n26 jan 2021 - 17:21\nFryslân is oant no ta frij bleaun fan grutskalige opskuor, fernielingen en plonderingen fanwege de jûnsklok. Kommissaris fan de Kening Arno Brok hopet dat dit sa bliuwt. "Ik haw it sjoen en ik fyn der ek wol wat fan. Litte wy hoopje dat it hjir net plakfine sil. Wy moatte de holle der by hâlde en fatsoenlik bliuwe. Ek yn drege tiden," seit Brok strang. "Ik hoopje en betrou derop dat de minsken yn ús provinsje de kop derby hâlde en harren net ferleegje ta ditsoarte aksjes."\nKommissaris Brok hat mei ôfgriis sjoen nei wat der yn guon stêden bard is. "Ik stel fêst dat it by ús yn de provinsje aardich rêstich is en dat past ús ek. Want wy moatte net ferjitte dat in soad minsken foar ús yn de frontliny steane: by de GGD, by de Veiligheidsregio en by de sikehuzen. Dan is it freeslik as der in dynamyk komme soe by ús yn Fryslân."\nLykas boargemaster en foarsitter fan Veiligheidsregio Fryslân Sybrand Buma al die, wol Brok ûnderskied meitsje tusken opskuor en demonstraasje. "Demonstrearje is in rjocht, eltsenien mei dêr gebrûk fan meitsje. Mar wy hawwe wol regels ôfpraat. Op dit stuit meie minsken nei 21.00 oere net mear de strjitte op. Mar demonstrearje is wat oars as de opskuor dy't wy bûten de provinsje sjogge."\n"Wy binne net better as oaren"\nWêrom't it yn de iene provinsje wol los gie en yn de oare net, wit Brok net. "It soe in ferlieding wêze om te sizzen dat Friezen folle tûker binne, mar sa is it net. Wy binne ek minsken mei ús gefoelens, ek negative gefoelens en ympulzen. Ik stel wol fêst: oant no ta - en litte wy hoopje dat it sa bliuwt - binne de minsken yn it Noarden miskien noch wat mear fan de nuânse. Miskien hat it der ek mei te krijen dat hjir wat mear romte is. Mar wy binne net better as oaren."\n"Der binne wol mear dingen ferfelend"\nDat minsken yn opstân komme wolle tsjin de coronamaatregels, fynt Brok net goed. "Ja jonges, der binne wol mear dingen ferfelend yn it libben. Wy sitte no ienkear yn in drege perioade. Dêr moatte wy trochhinne mei-inoar. Wy soene it sels ek net wolle dat it sa bliuwt."\nNeffens Brok moatte je ek hope hawwe op bettere tiden. "De maitiid komt der oan. Ik haw der alle betrouwen yn dat aanst as de faksinaasje goed rint, der ek wer ferromming komme sil. Oant dy tiid moatte wy rêstich bliuwe, ússels oan de regels hâlde en de minsken dy't alle dagen dwaande binne mei ús sûnenssoarch en feiligens respektearje."\nArno Brok Kommissaris fan de Kening coronafirus jûnsklok\nStudinten skriuwe oan iensume âlderein\nYnwenners Wier hawwe lûdsoerlêst fan nije radar


'Boer hâldt him net oan regels' | Omrop Fryslân (advertinsje)\n'Boer hâldt him net oan regels' 26 okt 2006 - 10:39\nNijefurd wol in boer ûnder Molkwar oanpakke omdat syn bedriuw net oan de miljeufoarskriften foldwaan soe. De boer oan de Noardermar moat 8,5 tûzen euro betelje as er in seekontainer op syn hiem net gau fuorthellet. Ek moat hy de dongopslach oanpasse. De boer hat twa wike de tiid om beswier te meitsjen. Neffens de feehâlder is de oanskriuwing net nedich. De winske oanpassing fan it bedriuw is al fierhinne klear.\nKorreksje meldeTrefwurden: argyfLês foarView the discussion thread.Diel dit berjocht op: 26-10Van der Valk mei bouwe yn Snits 26-10Frou mei drank op achter stjoer Besjoch ek...


De smearlappen - Lezen voor de lijst\n| niveau 3 | De smearlappen\n1963 [9de pr. 2010]\nAnne Wadman (1919-1997) wie learaar Nederlânsk en ien fan Fryslâns bekendste skriuwers. Hy makke gedichten, romans, koarte ferhalen, toaniel, resinsjes, polemiken, wittenskiplike artikels. Hy hie syn eigen tydskrift: De Teannewâdder. Nêst literatuer wie muzyk syn grutte passy. De smearlappen (1963) wie yn de sechstiger jierren syn bekendste roman. By it ferskinen kaam der in protte publisiteit, omdat Wadman tsjin de ‘hillige húskes’ fan dy tiid oanskopte: seks, tsjerke, doarpselite, wittenskip.\nWadman syn sintraal tema is it minsklik tekoart en dat sjogge wy yn it haadpersonaazje fan De smearlappen ek werom. Haadpersonaazje Eelkje hat in goed ferstân, wit wat se wol, kin it gedrach fan oaren trochsjen, mar is net by steat om har eigen libben yn te rjochtsjen.\nDe smearlappen is it ferhaal fan de boeredochter Eelkje Lyklama Taconis dy’t opgroeit by har heit yn in lyts nearzich Frysk doarp en har dea ferfeelt. Se treft in jonge dêr’t se fereale op wurdt. Se rekket yn ferwachting en dêr siket sy – of better sein har heit – in oplossing foar.\nDe smearlappen is net al te dreech skreaun: Eelkje fertelt har eigen ferhaal en dat docht se yn in foarm fan in monolooch, in bycht. De sinnen binne koart, der binne net folle lestige wurden en de struktuer fan it ferhaal is ienfâldich. Dat hawwe redenen west om de roman yn te dielen by N3. Ast minder witst fan de Fryske kultuer yn de jierren ’50 en ’60 kinst dy konsintrearje op de ferhaalline fan Eelkje. Hâld der wol rekken mei dat de roman mear as fyftich jier âld is, sa’t je sjen kinne oan taalgebrûk en tematyk.\nYn it ferhaal sit in protte irony dy’t te krijen hat mei in djippere laach yn de roman, nêst de ‘Eelkje-line’. De smearlappen kin nammentlik lêzen wurde as in stjit ta fernijing foar de Fryske literatuer. Mear betûfte lêzers sille Wadman syn humor en krityk op Fryslân, de Fryske kultuer en literatuer – de djippere laach yn it boek – grif wurdearje. Dy lêswize fan de roman heart thús op de hegere lêsnivo’s N4 en N5.\nHoe liket it dy ta om jong west te hawwen yn de jierren ’50-’60? Soe der wat te belibjen west hawwe yn Fryslân?\n‘Wadman hâldt konstant de gong deryn mei in treflike ôfwiksling fan woede, fertriet, sarkasme, spot, selsspot, allegearre to the point ferwurde en krekt dosearre.’\nTiny Mulder, Friesch Dagblad, 1983\n‘Sa fyn ik it ferhaal fan Eelkje dochs tragysk. Wylst it foar myn gefoel sa goed begûn. Sá spitich fyn ik soks. En dat allegear foar in bytsje domme seks.’\nNynke de Vries op sirkwy.frl (2010)\n‘Wa regisearret syn eigen bestean? Nimmen, ek de aldertûkste manipulanten net: der is net echt in Guus Geluk. Eelkje is net allinne mar ûnnoazel, fakernôch tûk, mar der binne grinzen oan de behearsberens fan jo bestean. Neffens my hantearret Wadman dat spanningsfjild op sa’n wize dat Eelkje der as personaazje poerbêst foarwei komt yn De smearlappen. Ik soe der yn alle gefallen graach in filmsenario foar skriuwe wolle… mei muzyk fan Strawelte. Súkses fersekere.’\nG.H., studint learareoplieding Frysk (2011)\n‘Ik haw in pear jier lyn De smearlappen op ’e nij lêzen, en dêr hie ik de erfaring: Dit hat noch altyd power!’\nKinnetsed Mango op sirkwy.frl (2010)\nYn 2019 is der in spesjaal boek oer Wadman ferskynd: Anne Wadman 1919-1997.\nIt ferhaal wurdt yntegraal foarlêzen op FryslânDok. Yn dizze film sit ek in moaie dokumintêre oer Wadman út 1989. Sjoch hjir >>>\nOp ynternet is in soad te finen oer Anne Wadman. Oer syn libben kinst ûnder oare lêze yn it Biografisch Woordenboek van Nederland. Op Sirkwy stiet ek in biografyske skets.\nMear ynformaasje en resinsjes fan De smearlappen binne te finen op Sirkwy by it boekprofyl.\nFierder oer Wadman: Zolang de wind van de wolken waait (2006) op de DBNL, hdst 6 (s. 159 en fierder) en hdst 8 (s. 228 en fierder).\nDe tekst fan de roman is ek digitaal beskikber op ’e DBNL.\nBoek Wadman, Anne De smearlappen\nin koarte proazatekst om te setten yn dialooch\nYn de roman De smearlappen wurdt in soad tocht, mar net in soad sein. Miskien wie it ferhaal wol oars rûn as personaazjes har útsprutsen hiene.\nYn it lêste haadstik ‘Hy en de oaren’ wurdt tusken de personaazjes net praten. Eelkje fertelt de lêzer hoe’t har âlde heit foar har oer sit en glimket of gnysket. Hy tinkt fan alles, mar seit neat.\nDe opdracht is: jou de heit in stim. Lês haadstik ‘Hy en de oaren’ nochris. Begjin mei de sin ‘Soms sjocht er my oan…’. Lit de heit werom sjen op wat der bard is (1 A4).\nJou dêrnei Eelkje in stim en lit har reageare op de heit (1 A4).\nom te sjen dat tema’s út âlde boeken hjoed noch aktueel binne\nEelkje makket fan alles mei:\na. Se wurdt op de basisskoalle lestichfallen troch skoalmaster Boar.\nb. Se rint fan hûs nei Amsterdam ta.\nc. Se krijt in bern wylst de heit net yn byld is.\nLês de fragminten oer dizze boppesteande ûnderwerpen nochris troch. Skriuw de bledsidenûmers op en set se yn it skema hjirûnder. Sykje op ynternet by elke sêne in kranteberjocht of in popsong dat oer presys itselde ûnderwerp giet en yn ús tiid spilet. Soest sykje kinne om in artikel of in song oer:\na. Seksuele yntimidaasje\nb. Amber alert, Vermist\nc. Jonge memmen\nGean dan per ûnderwerp nei hoe’t Eelkje yn de roman reagearret yn dizze sitewaasje, wat de persoan yn it artikel of de song út de tiid fan no dien hat en wat neffens dysels ferstannich wêze soe.\nSpilet op bls. fan De smearlappen\nEelkje har reaksje\nWat docht de persoan yn krante-artikel of song?\nDyn miening oer Eelkje har aksje\na) Sêne(s) Master Boar\nb) Sêne Fuortrinne fan hûs nei Amsterdam\nc) Sêne Eelkje as jonge Mem oan ’e ein fan it ferhaal\nom de personaazjes yn ferhâlding te sjen\nHjirûnder stiet in list mei yn de earste kolom personaazjes út De smearlappen.\na. Jou yn de twadde kolom oan hoe’t hy/sy foar Eelkje is.\nb. Skriuw yn de tredde kolom ien karakteristike eigenskip fan it personaazje.\nc. Skriuw yn de fjirde kolom watsto sels fan it personaazje fynst.\nHoe is hy/sy foar Eelkje?\nKarakteristike eigenskip fan dit personaazje\nDyn miening oer it personaazje\nLibbe van der Lei\nJelte fan de Smid\nMan yn de stêd\nom yn alternativen te tinken\n1. Skriuw de ôfrin fan it ferhaal op ’e nij. Lit it ferhaal oars ôfrinne.\n2. Lis yn hûndert wurden út wêrom’tst krekt foar dizze ein keazen hast en gean derop yn wat ferskillen binne tussen de ein fan Wadman en dyn eigen slotsêne. Watfoar ein fynst better?\nIt liet ‘Fûgels’ fan Die Twa hat de wurden\nMeitsje romte foar leafde, de leafde yn dy,\nDe leafde is sa krêftich, it makket dy frij.\nSa frij as in fûgel, de fûgels om dy hinne\nJa, fiel dy as in fûgel en do bist nea allinne.\nEelkje wrakselet mei it loskommen fan hûs. Har leafde foar Wilte is ien fan de manieren om los te kommen. As se foar it earst mei Wilte frijt, tinkt se: ‘Unnoazele Eelkje bestie net mear, dreau fier efter my, dobbere fuort op 'e weagen fan it ferline.’ Se dreamt fan in fiere reis nei Egypte mei him, ‘op in dreamskip nei alle wrâlds iggen en einen.’\na. Hat Eelkje noch oare dreamen yn har libben? Watfoar?\nb. Wat sil der fan har dreamen telâne komme, tinkst? Wêrom?\nc. Wat binne winsken op dyn bucketlist ?\nFokus oardiel en miening\n1. Wat fynsto fan De smearlappen? Jou in rapportsifer.\n2. Hjirûnder fynst twa resinsjes fan De smearlappen. De resinsinten komme út ferskillende tiden en generaasjes.\na. Skriuw de belangrykste plus- en minpunten op dy’t beide resinsinten neame.\nb. Yn watfoar resinsje wurdt dyn eigen miening oer de roman it bêste werjûn? Wêrom?\n Jacob Noordmans, ‘Wadman: De Smearlappen in boereroman yn nije styl. Wa’t fan jimme sûnder sûnde is’. LC 26 oktober 1963, diel 1 en diel 2.\n Jelle van der Meulen op frieseliteratuur.nl.\nom it haadpersonaazje better te bedjipjen\n1. Wat ropt de haadpersoan by dy op? Fynst har sympatyk? Wêrom wol of net?\n2. In haadpersoan kin in held wêze of in antyheld. Lês ûnder boarne 1 wat in antyheld is. Wêrom kin de haadpersoan fan De smearlappen sjoen wurde as in antyheld? Lis dyn antwurd út met foarbylden út it boek.\n3. Wat foar eigenskippen hat in held? Komme yn De smearlappen helden foar?\n4. Is De smearlappen foar dy in boek mei in boadskip? Lis dyn antwurd út.\nwat de stylmiddels irony, sarkasme en synisme ynhâlde en hoe’t Wadman se brûkt\nWadman brûkt yn syn roman de stylmiddels irony, sarkasme en synisme.\nResinsinte Tiny Mulder skriuwt dat ek: ‘Wadman kent in dit boek geen humor, tenzij van de makabere en cynische soort.’ (RONO, 14-11-1963)\n1. Jou in definysje fan irony, sarkasme en synisme.\n2. Neam by elk in passend sitaat út De smearlappen. Skriuw it sitaat út.\n3. Wat betsjut it wurd ‘makaber’? Binne dizze stylfigueren echt alle fjouwer fan de ‘makabere soart’? Lis dyn antwurd koart út.\n4. Sykje in fragmint út datst typearjend fynst foar de styl fan it boek. Jou oan oft der it stylmiddel irony, sarkasme en/of synisme yn foarkomt en jou se oan yn de tekst.\nTaalunieversum: ironie, sarcasme, cynisme\nFokus maatskiplike eftergrûn\nom de roman yn in maatskiplik ramt te pleatsen\nDe smearlappen kinst lêze as it ferhaal fan Eelkje. Kinst ek nei djippere betsjuttingslagen sjen. Ien dêrfan is de wrâld fan de jierren ’50-’60, dêr’t it ferhaal fan Eelkje yn ferankere is.\n1. Skriuw 5 maatskiplike ûnderwerpen op in rychje dy’t yn de roman foarkomme.\nFreegje in 70-plusser nei de ûnderwerpen en hoe’t dy se ûnderfûn hat yn de tiid dat hy/sy jong wie.\n2. Meitsje in audio-opname fan it petear fan ûngefear 15 minuten.\n3. Skriuw op basis fan dyn audio-opname in ferslach.\n4. Jou by elk fan de fiif punten oan hoe’t hjoeddedei oer dy ûnderwerpen tocht wurdt.\nom resinsjes te scannen op ien fraach\nDe roman hat by útjefte in soad opskuor jûn, der waard oer praat. Dat kaam trochdat yn de roman taboes rekke waarden. Ien fan de taboes is it ôfbrekken fan it tradisjonele byld fan Fryslân en de Fryske roman.\n1. Lês de ûndersteande artikels oer De smearlappen út de jierren ’60. Bytiden komt ek de roman Fabryk te praat.\n* Jacob Noordmans, ‘Wadman: De Smearlappen in boereroman yn nije styl. Wa’t fan jimme sûnder sûnde is’. Yn LC 26-10-1963, diel 1 en diel 2.\n* FS (Fedde Schurer), ‘Smearlapperij’. Yn De Friese Koerier, 9-11-1963, oanhelle troch Wadman yn Mei Abraham fûstkje, Hdst 16\n2. Skriuw op wêr’t neffens elke resinsint De smearlappen in taboe rekket. Is it hjoeddedei ek noch in taboe?\n3. Elke maatskippij hat syn taboes. Wêr wurdt yn ús tiid oer praten en lake? Skriuw trije ûnderwerpen op.\n4. Is de roman De smearlappen neffens dy aktueel? Ljochtsje dyn antwurd ta.\nFokus Fryske literatuer\nom te sjen nei it sjenre fan de roman yn de kontekst fan de Fryske literêre tradysje\nDe ûndertitel fan De smearlappen is [boereroman]. Eelkje makket dêr sels ek in opmerking oer: ‘It begjint al aardich op in echte boereroman te lykjen, tocht ik. Ik hie dêr wolris om gnyske. Mar it gekke wie, dat sokke dingen dus dochs foarkamen, al wie it mei justjes oare beljochting, mei oare aksinten as dy skriuwers oer beskikke.’\nDêr jout Wadman in oanwizing mei hoe’t de roman lêzen wurde kin.\nBeantwurdzje de folgjende fragen:\n1. Wat is typysk foar it sjenre fan de Fryske boereroman? Sjoch nei posysje fan de ferteller, lokaasje, hanling, personaazjes, bining mei de grûn, fyzje op it libben. By de beantwurding fan dizze fraach kinst gebrûk meitsje fan Riemersma syn stúdzje Proza van het platteland (sjoch by boarnen).\n2. De smearlappen is in parody op Reinder Brolsma syn roman It Heechhôf (1926). It Heechhôf it in bekende Fryske boereroman en fertelt it ferhaal fan in lytse boer yn it noarden fan Fryslân. Ien fan de personaazjes is de jonge boeredochter Richt. Op in simmerjûn krijt se besite fan in jongfeint, sjoch boarne. Lis dat nêst it fragmint dêr’t Eelkje Wilte foar it earst treft. Skriuw fiif oerienkomsten en fiif ferskillen op. Tink om ynhâld, fertelperspektyf, toan en styl.\n3. Bestiet it sjenre boereroman neffens dy noch? Lis dyn antwurd út.\n Tr. Riemersma, Proza van het platteland, dissertaasje 1984.\n Reinder Brolsma, Heechhôf trilogy, rige ‘Fryske Klassiken’ I, 1994, s. 112-114.\nAnne Wadman (1919-1997) wie learaar Nederlânsk, earst yn Snits en letter oan de learare-oplieding Nederlânsk yn Ljouwert (no NHL/Stenden Hegeskoalle). Hy wie ek ien fan Fryslâns bekendste skriuwers en hie in lange karjêre as skriuwer fan gedichten, romans, koarte ferhalen, toaniel, resinsjes, polemiken en wittenskiplike artikels. Hy hie in pear jier syn eigen tydskrift: De Teannewâdder. Nêst literatuer wie muzyk syn passy, sawol klassyk as jazz.\nDe smearlappen (1963) wie yn de sechstiger jierren syn bekendste roman. Doe’t it ferskynde, wie der in protte oer te dwaan, omdat Wadman tsjin in protte hillige húskes fan dy jierren oanskopte: seks, tsjerke, doarpselite, wittenskip (genealogy), Fryske literatuer (tematyk, roman yn pocketfoarm).\nWadman wurdt typearre as de skriuwer fan it minsklik tekoart en dat sjogge wy yn it haadpersonaazje Eelkje fan De smearlappen ek werom. Se hat in goed ferstân, trochsjocht it gedrach fan oaren, mar is net by steat om har los te meitsjen út har fermidden en foar in eigen libben te kiezen.\nDe smearlappen is it ferhaal fan de boeredochter Eelkje Lyklama Taconis dy’t opgroeit by har heit yn in nearzich Frysk doarp en har dea ferfeelt. Se treft in jonge dêr’t se fereale op wurdt. Se rekket yn ferwachting en dêr siket sy – of better sein har heit – in oplossing foar.\nDe smearlappen is net al te dreech skreaun: Eelkje fertelt har eigen ferhaal en dat docht se yn in foarm fan in monolooch, in bycht. De sinnen binne koart, der binne net folle lestige wurden en de struktuer fan it ferhaal is ienfâldich. Dat hawwe redenen west om de roman yn te dielen by N3. Jongere lêzers en lêzers dy’t minder witte fan de Fryske kultuer yn de jierren ’50-’60 kinne harren konsintrearje op de ferhaalline fan Eelkje.\nOm rekken mei te hâlden: de roman is goed fyftich jier âld en dat sjogge jo oan taalgebrûk en tematyk.\nYn it ferhaal sit in protte irony dy’t te krijen hat mei in djippere laach yn de roman, nêst de ‘Eelkje-line’. De smearlappen kin nammentlik lêzen wurde as fernijingsympuls foar de Fryske literatuer. Betûfte lêzers sille Wadman syn humor en irony en syn krityk op Fryslân, de Fryske kultuer en literatuer – de djippere laach yn it boek – grif wurdearje. Dy lêswize fan de roman heart thús op hegere lêsnivo’s, N4 en N5. Om dy reden binne opdrachten fan N2- oant N6-nivo tafoege. Kommunisearje dus dúdlik mei jo learling op hokker nivo de opdrachten makke wurde moatte.\nDe N3-lêzer moat ree wêze om him oer te jaan oan in ferhaal út de iere jierren ’60. Taal en tematyk sille net altiten oanslute op de ynteresses en de belibbingswrâld fan lêzers dy’t fier nei 1960 berne binne.\nDe ferhaalline (skiednis) slút oan op de winsken fan N3-lêzers. It tema – de syktocht fan in jong fanke nei in eigen libben – leit ticht by de eigen ûnderfining fan de doelgroep 15-19 jier. Oan it ûnderwerp kinne sosjale, psychologyske en filosofysk-morele fragen keppele wurde, dy’t yn in djippere betsjuttingslaach fan de roman reitsje.\nKennis oer de wrâld is net nedich. N2-lêzers kinne it ferhaal goed neikomme. Mear betûfte lêzers fine djipgong yn it boek.\nDe N2-lêzer kin him meislepe litte yn de dramatyk fan it libben fan Eelkje. De N3-lêzer kin neitinke oer de achtergrûn fan it ferhaal, de maatskiplike kontekst dêr’t it ferhaal him yn ôfspilet. De N4-lêzer kin genietsje fan Wadman syn fine irony. De N5-lêzer kin neitinke oer djippere betsjuttingslagen, bygelyks oer de rol dy’t De smearlappen hân hat by it feroarjen fan de tradysje fan de Fryske (boere-)roman.\nSpesifike literêre kennis is net fereaske. Elke lêzer sil meinimme út it ferhaal wêr’t er sels ferlet fan hat en klear foar is.\nDe roman is wol skreaun yn in tiid dat der gever Frysk praat wurdt as tsjintwurdich. Foar N2-lêzers kin dat wat dreech wêze. N3- en N4-lêzers sille dêr gjin problemen mei hawwe.\nIt is in ferhaal yn monoloochfoarm, dat de sinnen binne dêrtroch net yngewikkeld.\nDe styl fan Wadman is frij tagonklik foar de N2-lêzer. De foar Wadman typearjende iroanyske styl sil oppikt wurde troch N3- en N4-lêzers.\nN2-lêzers hawwe mei De smearlappen in ferhaal mei aksje yn hannen, al falt dy aksje net te ferlykjen mei aksje fan hjoed-de-dei. N3- en N4-lêzers sille har mear troch de ideeën as troch de hanlingen yn de roman oansprutsen fiele.\nIt ferhaal wurdt gronologysk ferteld mei inkelde weromwizingen en flashbacks. De gronology leveret gjin problemen op.\nDe ferhaalline is maklik te begripen foar N2-lêzers. Foar N3-, N4- (en N5-)lêzers sil de útdaging minder yn de ferhaalline sitte as yn de skriuwstyl en yn de filosofyske, maatskiplike en literêre kontekst fan de roman.\nDer sitte gjin perspektyfwiksels yn De smearlappen. Eelkje docht har ferhaal en lit oaren allinne fia harsels oan it wurd.\nN2-lêzers sille sykje om de betsjutting fan it ferhaal fan Eelkje, it frommiske dat har eigen wei besiket te kiezen yn it libben, mar keard wurdt troch de omstannichheden dêr’t se no ienkear diel fan útmakket. N3- en N4-lêzers sille dêrnêst ek sjen nei de betsjutting fan de roman yn de maatskiplike en litêrere kontekst fan de Fryske literatuer.\nDe lêzer folget de tinzen en de hanlings fan Eelkje. Har wrâld bestiet út ‘smearlappen’ dy’t har libben útmeitsje. Dy ‘oaren’ wurde sjoen en beskreaun troch de eagen fan Eelkje.\nEelkje har wrâld is net grut, dat de hoemannichte personaazjes yn De smearlappen is ek net grut.\nEelkje makket in negative ûntwikling troch yn de sin dat se har deljout by de situaasje. De oare personaazjes meitsje gjin ûntjouwing troch.\nOp ynternet is in soad te finen oer Anne Wadman. Gjalt Zondergeld skreau de bydrage oer Wadman yn it Biografisch Woordenboek van Nederland. Mear ynformaasje en resinsjes fan De smearlappen binne te finen op sirkwy by it boekprofyl. Dêr stiet ek in biografyske skets.\nDissertaasjes oer Wadman:\nJoke Corporaal (2009, Grimmig eerlijk, oer Wadman syn libben yn de Fryske literatuer oant 1963) en Babs Gezelle Meerburg (1997, Hwant wy binne it nijs, oer De smearlappen en Fabryk).\nFierder: Zolang de wind van de wolken waait (2006), hdst 6 (s. 159 e.f) en hdst 8 (s. 228 e.f.).\nOer it plak fan De smearlappen yn de Fryske literêre tradysje:\nIt haadstik fan B.A. Gezelle Meerburg, ‘Europees of regionaal niveau. Visies op de Friese roman van 1945 tot 1969’ yn it boek Negen eeuwen Friesland-Holland. Geschiedenis van een haat-liefdeverhouding, Ph.H. Breuker & A. Janse (1997), Zuthpen, Walburg Pers.\nSteven de Jong. Ta in hichte, of de balke yn eigen each (2007), monografy oer it literêre wurk fan Anne Wadman.\nWadmans eigen essaybondels binne nijsgjirrich foar lju dy’t mear witte wolle oer bygelyks syn literatueropfetting. Se steane alle trije yntegraal op de DBNL: Kritysk konfoai (1951), It kritysk kerwei (1990), Oer oarmans en eigen (1994).\nMear oer it sjenre fan de boereroman:\nTr. Riemersma (1984), Proza van het platteland. Een onderzoek naar normen en waarden in het grotere Friese proza van 1855-1945. Boalsert KU.\nDe tekst fan De smearlappen is digitaal beskikber op de DBNL.\nOp Fryslân Dok wurdt it ferhaal yntegraal foarlêzen mei dêrby in dokumintêre oer Wadman út 1989. >>>


Sachet tomaatpasta-leveransiers en fabryk - Sina Sachet tomaatpasta-fabrikanten\nSTAR Merk 50g Sachet\n"Bêste grûnstof om de bêste smaak te meitsjen!" Wy hawwe in hege kwaliteitskontrôle op 'e fabrikaazjetocht en leverje earste-klasse tsjinst oan klanten mei sterke technyske assistinsje. Wy wolle mear merken útwreidzje mei de freonen yn 'e wrâld om in ljochte takomst te meitsjen op basis fan it wjersidige foardiel. Neist tomatenpasta yn blik kinne wy jo ek sachet tomaatpaste leverje, ús tomatepasta hat Flat Sachet en Standup Sachet. Foar ferskate maten kinne wy 50g 56g 70g 100g ensfh. ...\n70g Sachet tomaatpasta (platte tas)


Slagge earste trening Psychology fan Taal foar treners | Praat mar Frysk\nOp tongersdei 2 july is de earste trening Psychology fan Taal foar treners hâlden yn Loft yn Boksum.\nDe 6 dielnimmers krigen ynformaasje oer de opbou fan de trening en de teoretyske eftergrûn fan psychologyske fenomenen dy’t mei it switchen fan de iene taal nei de oare taal te krijen hawwe. Want wannear skeakelest oer fan dyn taal (yn dit gefal it Frysk of it Biltsk) nei it Nederlânsk, en wêrom? Watfoar oannames spylje dêryn in rol? Watfoar ferhaal fertelst dysels en hoe reagearresto op de reaksje fan dyn petearpartner? De dielnimmers krigen hanfetten om dêr mear ynsjoch yn te krijen en dêr ek konkreet mei oan de slach te gean.\nOp 11 septimber sil it twadde diel fan dizze trening plakfine. Dan sil prof.dr. Ferran Suay, psycholooch oan de Universiteit fan Valencia mear teoretyske eftergrûn jaan en yngean op fragen en ûnderfiningen fan de dielnimmers.\nDe trening en workshop Psychology fan Taal is ûnderdiel fan it LISTEN-projekt.


Nij op ‘e planke Septimber 2019 | ensafh\ndreamers wiene wy\nyn it hûs fan de nacht\nliezen wy de manifesten\neangst beklaaide de muorren\nnestele him flústerjend\nyn gebearten en efter wurden\nDe bondel Vita Brevis is útjûn ta gelegenheid fan de fiifensantichste jierdei fan de auteur Pier Boorsma. De tsien gedichten binne keazen troch de dichter sels.\nWaling Dykstra, besoarge en ynlaat troch Abe de Vries\nUtjouwerij De Ryp (wurdt net byhâlden) Blauhûs 2019\nEigen behear (?) 2019\nBistAardich is in nij bondeltsje fan Folkje Koster mei gedichtsjes oer bisten.\nFerskes foar 8 oant 80.\nElikser, Ljouwert 2019\nAfûk, Ljouwert, 2019\nEigen behear, eboek,(pdf). Aldsyl 2019\n‘Dit e-boek kaam subsydzjefrij ta stân en wurdt as frij del te laden publikaasje oanbean.\nMienskar is de njoggende dichtbondel fan de auteur.\nCopyright 2018 Abe de Vries, Aldsyl’\nLjussens KFFB, 2019\nYn ¹e maitiid fan 1945 wurdt Sibe, omdat er NSB¹er is, fan hûs helle en yn in kamp opsletten. Yn it kamp komt er syn âlde fijân Boate Bolsjewyk tsjin, dy¹t dêr as bewekker oansteld is. Boate lit gjin gelegenheid foarby gean om Sibe te tramtearjen en te mishanneljen. Letter komt Sibe yn kamp Westerbork telâne. Dêr binne de omstannichheden sa¹t it liket nóch swierder. Doutzen bliuwt mei de beide famkes efter en besiket te oerlibjen yn in mienskip dy¹t foar in part fijannich foar har oerstiet. Dat ek har bern dêryn behelle wurde, giet har noch it measte oan ¹t hert. Sille Sibe en Doutzen ea wer byelkoar komme, de swierrichheden oerwinne en oan in nij libben begjinne? Dizze roman is in ferfolch op ŒOM DOUTZEN¹ ( 2013) en DOUTZEN UNDER FJOER ( 2015) mar kin ek apart lêzen wurde.\nElikser, Ljouwer 2019\nBornmeer,De Gerdyk 2019\nFerkeappriis € 16,90\nKFFB, Ljussens 2019\nFerkeappriis: € 16,00\nDan heart se ferhalen fan in lyk dat ferdwûn is en fan in opstanning. In folsleine tizeboel. Want wat is wier? Rachel har skoansoan giet nei Jeruzalem, mar dy reis kostet him hast it libben.\nLetter emigrearje Rachel har bern nei Itaalje. Rachel en de âldste beppesizzer bliuwe efter en belânje yn it Samaritaanske Sichar, har eardere wenplak.\nMear lju geane op reis. Lânfâd Pontius Pilatus hat syn nocht fan de Joadske elite yn Jeruzalem en giet nei syn paleis yn Cesaréa. As der opskuor yn it Samaritaanske lân is, mient de lânfâd dat er yngripe moat. Dan treft Rachel Pontius Pilatus foar de tredde kear.\nDit boek is in ferfolch op Rachel, de dochter fan Timna, mar kin los dêrfan lêzen wurde.\nAlexandra Gugenheim, oersetting Corry Boelens\nDe santjinjierrige Samuel Bol sjocht syn allerleafste winsk yn ferfolling gean: syn grutte foarbyld Rembrandt van Rijn hat him as learling oannommen.\nMar de skilder hat finansjele problemen, de namme dy՚t er as keunstner opboud hat, taant wei. Boppedat giet syn sûnens efterút. Samuel ferearet syn learaar en\nwurdt fereale op dy syn kreaze dochter Cornelia.\nDan kriget Rembrandt op in dei in bysûnder oantreklike opdracht.\nHy mei de achtenearre professor Adriaen van Campen fanwegen syn oansteande\namtsjubileum by in anatomyske les skilderje.\nMar der is in grut probleem: in lyk is net samar te besetten…\nDe roman jout in moai tiidsbyld fan it deistige libben yn Amsterdam yn ‘e 17e iuw.\nRobert Frost, oersetting Abe de Vries\nIn rigel wyt\nEigen behear, E-boek (pdf) Aldsyl 2019\nFerkeappriis € 0,00\n‘Frij del te laden: de blomlêzing In rûgel wyt. Gedichten fan Robert Frost, seleksje en oersetting troch Abe de Vries.’\nJohn Steinbeck, oersetting Jan Pieter Dykstra Hzn\nUtjouwerij DeRyp (wurdt net byhâlden), Blauhûs\nYn de rook en it rûzige libben fan Monterey, Kalifornië, is Blikbuert in kleurrike mjuks fan gokkers, wielderige froulju, sûplappen, skarlunen, omstippers en keunstners dy’t mei elkoar besykje te oerlibjen en troch de tiid skarrelje. Lee Chong is de tûke eigner fan de goed ynrjochte en beklante winkel en boppedat eigner fan it pakhûs, it Skobberdebonkhonk, dat Mack en syn maten – in ploechje ûngeregelde hampelmannen – har hûs neame. Dora, in lôge fan in frommes, dirigearret mei de nedige wyn yn ‘e swipe har etablissemint ‘De Beareflagge’ en Doc is in hast net-te-bedjipjen boarne fan wiisheid. Yn ‘Blikbuert’ tekenet Steinbeck mei in skerp each, mar in koartswillige pinne, in prachtich en poëtysk byld fan it libben yn it gea -de krite- op syn bertegrûn yn Kalifornië.\nJoseph Conrad (oersetting Geart fan der Mear)\nAFUK, Ljouwert 2019\nHein Faber / Frâns Faber\nDoarp oan see (strip)\nBornmeer, De Gerdyk 2019\nFerkeappriis € 24,90\nSykje / Zoektocht\nHommaazje oan – hommage aan\nTweetalig – Twatalich\nSykje is een uitgave van stichting UP in samenwerking met uitgeverij Afûk ter gelegenheid van de voorstellingen Sykje, hommage aan Aggie van der Meer.


Bliksemynslach yn stjoermêst | Omrop Fryslân (advertinsje)\nBliksemynslach yn stjoermêst 24 jun 2004 - 10:52\nBy de stjoermêst fan Jirnsum is woansdeitemiddei de bliksem ynslein. Neffens omropmaatskippij Nozema falt de skea ta. Allinnich de regionale radiostjoerder Waterstad FM wie in skoft út 'e loft. Foar de oare stjoerders hie de ynslach gjin gefolgen. Der wurdt wurke oan reparaasje fan de mêst. Op de Kleasterwei tusken Appelskea en Elslo is in grouwe tûke oer de dyk waaid. De dyk is ôfset om him op te rêden.\nKorreksje meldeLês foarTrefwurden: argyfView the discussion thread.Diel dit berjocht op: 24-06Grutte djipfrieskast foar Desimo 24-06Flyhors wurdt skjinmakke Besjoch ek...\n06-12 Nije auto yn grêft Boalsert 05-12 Hoe stiet it mei jo hierhûs? Doch de enkête! 05-12 Akwadukt Drachtsterbrêge wurdt drûchlein 05-12 De Graafschap giet foar Henk de Jong as trainer 05-12 "Arriva mei passazjiers net stean litte as bus fol is" 06-12 Plysje Fryslân siket stellende jonge froulju 06-12 Tsientallen weachhalzen op de izers Mear nijs (advertinsje)


Oerlêst jeugdketen falt ta | Omrop Fryslân Skip to main content\nOerlêst jeugdketen falt ta 19 jan 2008 - 15:17\n0 reaksjes Sûpkeet by Nes (Dongeradiel)\nIt falt wol ta mei de oerlêst troch de jeugdketen op it plattelân. Dat docht bliken út ûndersyk fan de provinsje en de plysje. Der is ûndersocht oft der mear fandalisme, geweld en ferkears- ûnfeiligens is by de keten.\nDe útkomst is dat dat tafalt. Wol is der soarch oer sûnensproblemen fan keetbesikers. Want der wurdt in protte drank brûkt, gemiddeld acht glêzen bier de persoan. De provinsje makket plannen om dit oan te pakken.\nKorreksje meldeLês foarTrefwurden: argyfView the discussion thread.Diel dit berjocht op: 19-01Winst Jeremy Wotherspoon 19-01Ynbrekkers oanriden Besjoch ek...


1300 krystbeammen ynsammele | Omrop Fryslân (advertinsje)\n1300 krystbeammen ynsammele 10 jan 2006 - 09:44\nDe ynsamling fan krystbeammen yn Achtkarspelen hat dit jier in rekordtal opsmiten. Mei elkoar waarden sawat 1300 beammen ynsammele, hûndert mear as ferline jier. Hast alle krystbeammen binne ophelle troch bern fan de basisskoallen. Se krigen der in bon foar, dêr't se in priis mei winne kinne. Troch dizze wize fan ynsammeljen binne mar in hantsjefol krystbeammen by it gemeentlik stoart brocht.\nKorreksje meldeTrefwurden: argyfLês foarView the discussion thread.Diel dit berjocht op: 10-01Plannen Aldeboarn gean net troch 10-01'Lanlik eksamen MBO ôfskaffe' Besjoch ek...


Wêrom komme en yn Frankryk wenje? De sterkte fan wurk yn Frankryk\nPosted by Tranquillus | Juny 5, 2018 | Om Frankryk te fêstigjen en te wurkjen\nElk lân hat in eigen wurkgelegenheid, en allegear hawwe har foardielen en neidielen ôfhinklik fan de situaasje. Wat binne it lângoed fan Frankryk? Wêrom is it nijsgjirrich om yn Frankryk te wurkjen?\nDe sterkte fan Frankryk\nFrankryk is in Europeeske lân dêr't arbeid is interessant, en der binne in soad mooglikheden. Utsein fan 'e dream dat it generearret yn' e tinzen fan in protte bûtenlânske steatenIt is fral in ekonomysk sterk lân dat tenei oan wichtige beskermingen oanbiedt oan meiwurkers.\nIn oantreklik lân foar jonge studinten\nFrankryk hat bekende bedriuwen en ynstituten om 'e wrâld. Jonge frjemde graduaten wurde benammen goed ûntfongen yn it gebiet. Har kennis, feardichheden en fisy binne sterk tafoege wearden en de oerheid en wurkjouwers binne bewust fan dat. Dêrom is it maklik om te kommen om Frankryk te fêstigjen en wurkje dêrby.\nDe fiifentritichste oeren en de SMIC\nYn Frankryk hawwe de arbeiders tagong ta de kontrakt foar fyftjin fiif oeren yn 'e wike. Dit makket it mooglik om in libbene te fertsjinjen sûnder meardere banen te sammeljen, en in einrede fan minimale ynkomsten oan 'e ein fan elke moanne. Boppedat is it hiel goed mooglik om ferskate banen te kombinearjen foar dyjingen dy't har folslein foldwaan wolle oan har profesjonele libben. Net alle lannen biede dizze saakfeiligens.\nOan 'e oare kant hat Frankryk in minimum lean ynfierd, wat de SMIC neamd wurdt. Dit is in minimaler oere. Oare kearen fan 'e posysje hâlden, foar 151 moanne oeren fan wurksumheden wurde meiwurker soarele foar it krijen fan in lykweardlik salaris. De wurkgelder kinne net fertsjinje binnen dit oere wurke.\nREAD Wat jo witte moatte oer fermelding\nElke moanne wurket it rjocht op twa en in heale dei fan betelle leave, dat fynt 5 wiken yn 't jier. It is in rûn werkenber en alle meiwurkers profitearje dêrfan. Oan 'e oare kant, meiwurkers dy't tritich njoggen oeren yn' e wike wurkje, stimulearje RTT's. Sa krije se elk jier in totaal tsien wiken fan betelle fergoedingen, dy't in protte is.\nMinsken dy't in wurkûndersyk ûnderlien hawwe fan ûnbestindige duorre binne beskerme. Ja, it is tige swier foar wurkjouwers om in meiwurker op fêste kontrakten te ûntlienen. Yn Frankryk beskermt arbeidsrjocht de meiwurkers. Boppedat krije yn 'e bedoeling fan ôfwêzigens arbeiders fan wurkleazens foar in minimum fan fjouwer moannen en soms trije jier nei de datum fan ûntwerp. It hinget yn essinsje oer de tiid fan 'e foarige baan. Elkenien jout it beskerming en biedt in noflike tiid om in wurk yn Frankryk te finen.\nDe dynamyk fan 'e Frânske ekonomy\nFrankryk is in ekonomysk sterk lân dat in oerwichtich plak hat yn 'e wrâldekonomy. It lân is heul oantreklik yn 'e eagen fan ynvestearders dy't net wifkje har fertrouwen te pleatsen yn' e Frânske know-how. It berikt dêrmei 6% fan 'e wrâldhannel en 5% fan it wrâldwide BBP.\nOp globale skaal stiet it lân oan 'e top fan' e lúkse yndustry en twadde yn 'e supermerk en lânbou. Yn 'e produktiviteit is Frankryk trije yn' e wrâld. It lân is dêrom tige goed levere as in maatskippij fan fierdere yndustry. 39 Frânske bedriuwen binne ûnder de 500 grutste bedriuwen yn 'e wrâld.\nDe ynfloed fan it Frânske wittenskip\nDe " makke yn Frankryk Is in garânsje foar kwaliteit wurdearre op har wirklike wearde yn 'e heule wrâld. De ambachtslju dy't yn Frankryk wurkje binne tige konsjinsjeuze en biede altyd produkten en tsjinsten fan hege kwaliteit oan. Yn totaal binne d'r 920 ambachtlike bedriuwen. Wurkje yn Frankryk kinne jo dan avansearre wurktechniken leare en tapasse dy't yn 'e heule wrâld erkend binne.\nFrankryk is in lân dêr't grutte bedriuwen har fertrouwen leverje foar it realisearjen fan har produkten. De hannelingen wurde generaal befoardere en frjemde lannen binne amateurs fan lokaal makke produkten. Taken fan it Frânske know-how kinne frjemdlingen har ûnderfining krije.\nDe kwaliteit fan de ûnderwiisynstellingen\nIt is net ûngewoane om bûtenlânske nasjonalen te studearjen yn Frankryk yn 'e hoop fan in lokkich wurk. Uteinlik binne Frânske heger ûnderwiissynstellingen fan in hege kwaliteit. Se faak meitsje it mooglik in wurk yn 'e winske sektor te finen oan' e ein fan 'e kursus fan stúdzje. Dêrneist komt it dat de nasjonalisten yn Frankryk komme te wenjen en dêr te wurkjen har bern privilegearre tagong ta skoare en universiteitsinstituten. Njonken in beskate foarm fan feiligens biede se in grutte kâns foar harren bern om tagong te krijen ta harren kar.\nKwaliteit fan it libben\nFrankryk is bepaald ûnder de toplannen yn betingst fan kwaliteit fan it libben. Dizze treast en gelegenheid om komt bûtenlânske nasjonalen komfortabel te lûken. Wenje yn Frankryk jout jo tagong ta ien fan 'e sûnenssystemen de bêste performers yn 'e wrâld. De WHO hat op in soad kearen Frankryk op 't lêst setten. Oare studinten profitearje ek fan 'e sosjale beskerming fan Frankryk.\nDêrnjonken hat Frankryk in ien fan 'e langste libbensferwachtings yn' e wrâld. Dit is foar in grut part troch it sûnenssysteem en de kwaliteit fan de soarch foarsjoen. In soad bûtenlânske nasjonalen kieze om te kommen om Frankryk te fêstigjen om fan dizze leefberens te profitearjen.\nUteinlik binne de prizen fan produkten en tsjinsten yn Frankryk relatyf gemiddelde yn ferliking mei in protte oare lannen om 'e wrâld.\nFrankryk hat in tige ryk kultuer dy't kurioses by de wrâld lûkt. Sa komt it dat frjemde nasjonaliteiten komme om Frankryk te fêstigjen en te wurkjen om har yn 'e spesifike saken fan it lân te dûken, de taal te learen en nije arbeidsomjouwing te ûntdekken. Yn 'e wrâld hat Frankryk in tige goede reputaasje foar har libbensstyl.\nYnternasjonale nasjonaliteiten kieze oer it generaal Frankryk foar har ynfloed, har ekonomyske krêft en de beskerming fan meiwurkers Fyftjin fiif oeren en betelle fakânsje binne privileezjes dy't Frânsk-arbeiders hawwe oernommen. Sa net alle lannen biede se oan meiwurkers. Ynternasjonale nasjonaliteiten komme oer it algemien foar leefberens fan leefberens en wurkgelegenheid as se nei Frankryk gean.\nWêrom sette en wurkje yn Frankryk? Mei 14, 2020Tranquillus\nfoarigeHoe net om te wurkjen op it wurk?\nfollowingHoe kinne jo wurkfjild organisearje?\nFrânsk sûnenssysteem: beskerming, kosten, stipe